**Referat fra FAU møte Smestad ungdomsskole, 15.12.20**

**Sted og tid;** Møte via Teams / videomøte tirsdag 15.12.20 kl 18.00 – 20.00

**Til stede:**

8A v/ klassekontakt Martina Andersson

8B v/ klassekontakt Asgeir Bjørklund

8C v/ klassekontakt Øystein Skotte

8D v/ klassekontakt Ane Marte Kyrkjeeide

9A v/ klassekontakt Dag Hanoa

9B v/ klassekontakt Iren Aalberg Grønås

9C v/ vara Randi Lo

10B v/ klassekontakt Gro-Anita Sæbø

10C v/ klassekontakt Einar Hoff

10D v/ klassekontakt Inger Lise Haugen

rektor Lisbeth Solvang

**Forfall:**

Representanter v/;

9D

10A

Møteleder: Inger Lise Haugen

Referent: Ane Marte Kyrkjeeide

|  |  |  |
| --- | --- | --- |
| **Saksnr.** | **Sak** | **Oppfølging** |
| 11/20 | **Godkjenning av innkalling og saksliste**Godkjent |  |
| 12/20 | **Godkjenning av møtereferat 03.11.20**Godkjent |  |
| 13/20 | **Informasjon fra rektor*** **Covid -19;**

Det henvises til spredning av Covid -19 siste uka i Lillehammer kommune. Per i dag er det ett kjent smittetilfelle på Smestad, og aktuelle nærkontakter er satt i karantene. Det vil fra i morgen av være hjemmeopplæring på alle barne- og ungdomsskolene frem til juleferien. Det positive med hjemmeopplæring er at lærere som er i karantene likevel kan gjennomføre opplæring.All informasjon vedrørende Covid -19 blir gitt ut til foreldre via Visma. Dessverre ble informasjon i dag gitt i GD før rektor rakk å gi ut informasjon. Med tanke på gult nivå er det ok at elevene sitter to og to ved doble pulter. FAU forslår at skolen gir ut informasjon til foreldre og elever om symptomene som kan komme som følge av Covid -19. Dette for å sikre at alle er kjent med hvilke symptom som kan komme.  | Rektor |
| 14/20 | **Kutt i lærerstillinger**Det vises til informasjon fra rektor ved sist gjennomførte FAU møte, hvor det ble forstått slik at skolen vil gå under anbefalt nivå på lærertetthet. Rektor orienterer om at Lillehammer kommune legger seg på minimumsnormen, ikke under normen, noe som betyr at normen for lærertetthet er opprettholdt. Pr 01.10.20 ligger Smestad en lærer over normen. Telledatoen for det neste budsjettåret er 01.10 hvert år, og tildelte ressurser blir gitt fra 01.01. Dette betyr at en ikke får mer eller mindre penger ved skolestart i august ut i fra elevantallet, og at en fra 01.01 må tenke langsiktig og hele budsjettåret. Skolen må ikke si opp fast ansatte lærere, men det er en usikkerhet med tanke på hvor mange og hvor lenge skolen kan beholde de som går i midlertidige stillinger. Leirskolen er et av forslagene hvor en skal se på andre løsninger enn det som har vært siste årene. Det er lovpålagt å ha leirskole, men ikke hvordan det skal gjennomføres og/eller hvor en skal dra. Rektor vil informere om økonomi og valg skolen gjør ved hvert FAU møte fremover.  | FAU leder / Rektor  |
| 15/20 | **Forslag til årshjul for FAU**FAU leder har laget et forslag til årshjul. I forslaget ligger det inne datoer for hvert FAU møte i tillegg til aktuelle temaer for hvert møte. Enighet om at forslaget ser fint ut og at det brukes dynamisk utover dette skoleåret, slik at vi kan fylle inn etterhvert som vi ser saker som er aktuelle for årshjulet.  | FAU leder |
| 16/20 | **Referat KFU**Det har vært gjennomført to KFU møter frem til nå. Et av forslagene i KFU er at planleggingsdag som vanligvis har vært rett etter nytt år blir lagt til rett før jul også neste skoleår. FAU støtter dette forslaget. Skolekontoret ber om erfaringer fra FAU vedrørende bruk av digitale læringsverktøy og skjermtid. Erfaringene blant FAU medlemmene er hovedsakelig gode og at elevene har god nytte av Ipad som læringsverktøy.  | FAU leder |
|  | **Eventuelt**Ingen saker til eventuelt |  |